ועדת הכספים, כנסת 20, פרוטוקול מספר 608, 2017-01-10 11:40

משה גפני: בוקר טוב, אני מתכבד לפתוח את הישיבה.

משה גפני: פטור ממכרז לאיוש משרת קב"ט בלשכת חיפה – בקשת מבקר המדינה, בהתאם לסעיפים 41 ו- 21 לחוק שירות המדינה (מינויים), התשי"ט – 1959.

משה גפני: מי מציג את העניין?

משה גפני: המנכ"ל בכבודו ובעצמו.

משה גפני: בבקשה.

<אלי מרזל: שלום.

<אלי מרזל: אדוני היושב-ראש, חברי הכנסת הנכבדים.

<אלי מרזל: אנחנו מבקשים מהוועדה, שהיא ועדת השירות של משרד מבקר המדינה, לאשר לנו להפעיל את החלטת הממשלה שהתקבלה, החלטה 2549 מיום 29.9.2002, לפיה יהיה פטור ממכרז על משרות של קב"טים ארציים וקב"טים מקומיים כאמור בחוק הסדרת הביטחון בגופים ציבוריים.

<אלי מרזל: ההחלטה הזאת התקבלה על-ידי הממשלה, והיא תקפה, ככל הידוע לנו, במשרדי הממשלה.

<אלי מרזל: אנחנו מבקשים להחיל אותה גם על משרדנו.

משה גפני: אתם מבקשים פטור ממכרז – לא תקן.

<אלי מרזל: לא.

<אלי מרזל: יש לנו שתי בקשות.

משה גפני: שילכו לממשלה, שייתנו להם את הפטור.

משה גפני: למה אנחנו בעניין?

משה גפני: אני רוצה לשאול שאלות אם רוצים את האישור.

משה גפני: למה אתם רוצים פטור ממכרז?

משה גפני: מה אכפת לכם שיהיה מכרז?

משה גפני: בבקשה.

<יחזקאל שעיה: חזי שעיה, סמנכ"ל למינהל משאבי אנוש.

<יחזקאל שעיה: קב"ט במשרד או בגוף כמו שלנו, גופים ממשלתיים, זה קב"ט שאמור לעשות דברים שונים מאשר קב"טים רגילים כמו קב"טים של קניונים או קב"טים בבתי מלון.

משה גפני: מה שונה?

עודד פורר: זה נכון לגבי כל קב"טים במשרדי הממשלה?

<יחזקאל שעיה: כן.

<אלי מרזל: אנחנו כידוע עוסקים בביקורת על הגופים הרגישים ביותר.

מיקי לוי: יש החלטת ממשלה, אדוני היושב-ראש.

משה גפני: אצלי זה לא מוריד ולא מעלה.

משה גפני: אולי באותו זמן היו עסוקים בדבר אחר.

משה גפני: אנחנו רוצים לדעת - משרד הממשלה שונים מאשר הקב"טים הרגילים של מוסדות חינוך?

<יחזקאל שעיה: כן.

<יחזקאל שעיה: קב"ט אחראי על מגוון רחב של פרויקטים ומבצעים אבטחתיים, פעולות שטח, אבטחה פיזית, אבטחת מידע, בניית פרוטוקולים, מתן הנחיות שקשורות ללשכה שבה הוא נמצא.

<יחזקאל שעיה: הרציונל מאחורי ההחלטה הזו היא שכשאתה מפרסם מודעה בעיתון, מכרז פומבי, כל אחד שווה- - - של קב"ט זוטר במשטרה או בחברת אבטחה כלשהי, ייגש כמועמד, ואז הוחלט לאתר – פטור ממכרז.

<יחזקאל שעיה: ואז אתה מקבל מספר מצומצם של קב"טים.

<יחזקאל שעיה: הנוהג הוא בדרך כלל שפונים לפורשי משטרה, לפורשי שב"כ או למשרד החוץ, לכאלה שהיו קב"טים בשגרירויות, ושסיימו את התפקיד שלהם, חזרו לארץ ואין להם עבודה, ואז אתה פונה אליהם, מאתר מביניהם את המתאים ביותר, והוא עומד בפני ועדת בחינה.

משה גפני: אין מועמד שאתם רוצים אותו.

משה גפני: זה גם לגיטימי.

<יחזקאל שעיה: יש מספר מועמדים שמשרד החוץ מציע.

משה גפני: אתם מתכוונים למה שאמר חבר הכנסת פורר – אתם מדברים על ועדת איתור?

<יחזקאל שעיה: ועדת בוחנים.

משה גפני: זה ועדת איתור.

משה גפני: בסוף זה הרעיון של ועדת איתור.

משה גפני: אני אמליץ לחברי הוועדה לאשר את זה.

משה גפני: אתמוך בזה.

משה גפני: אבל צריך לעשות סדר בעניין.

משה גפני: אני לא אוהב את זה שבסוף אנחנו צריכים לאשר את מה שהממשלה החליטה.

משה גפני: הממשלה החליטה, לא רק לגבי מבקר המדינה – אז צריך לקבל החלטה שאנחנו נדון על זה פה ונאשר את זה באופן קבוע.

משה גפני: לא שאנחנו נבוא כל פעם מחדש, ונצטרך לאשר איזה תקן.

משה גפני: למה דווקא בחיפה?

משה גפני: כי במקומות אחרים כבר יש לכם.

<יחזקאל שעיה: ההחלטה היא לא לגבי חיפה.

משה גפני: מה יהיה אם יתפנה בתל-אביב?

משה גפני: אז תצטרך לבוא שוב.

משה גפני: אני מציע לקבל החלטה גורפת, שנדון עליה בכובד ראש, על כל המהלך הזה – האם נכון להפוך את הקב"טים במשרדי הממשלה, כולל משרד מבקר המדינה, לוועדות איתור.

משה גפני: במקום שמתפנה קב"ט, צריך בוועדת איתור לקבל מישהו שהוא יוצא צבא, כפי שאמרתם, יוצא משטרה וכדומה, שיכול להיות משולב בעניין הזה.

משה גפני: לכן אני ממליץ לשנות את כל הנוהל בעניין הזה.

משה גפני: אנחנו נצטרך לאשר את הנושא המדובר במשרד שלכם בחיפה, ולפני שאעבור להצבעה, חבר הכנסת בצלאל סמוטריץ, יש לו מה לומר בעניין.

בצלאל סמוטריץ': קודם כל, אני שמח מאוד על השאיפה, להשוות את התפקידים והמינויים והתנאים אצל עובדי מבקר המדינה למה שמקובל בכל משרדי הממשלה.

בצלאל סמוטריץ': שמח על ההסתמכות על החלטת ממשלה 2549 ועל הרצון להיתלות בה, אבל אם מבקשים להיות כמו כל עובדי המדינה - זה לא רק ביחס לפטור ממכרז אלא גם ביחס לדירוגי שכר וסטנדרטים מקובלים.

בצלאל סמוטריץ': מה שחילקתי פה לחברים זה מתוך אתר האינטרט שלכם, סכומי התעסוקה והשכר הממוצע.

בצלאל סמוטריץ': הדירוג הוא לשנת 2014.

בצלאל סמוטריץ': אגב, לא העליתם לאתר עדיין את 2015.

בצלאל סמוטריץ': אני לא מדבר על 2016, אבל נראה לי ש-2015 אפשר היה להעלות, בטח ממשרדו של מבקר המדינה אפשר היה לצפות להעלות את זה.

בצלאל סמוטריץ': אני נפלתי מהכיסא – יש פה 178 עובדים שמשתכרים יותר ממנכ"ל משרד ממשלתי, מאגף הביקורת.

בצלאל סמוטריץ': בשנת 2014 – להערכתי היום זה בטח טיפס בכך וכך אחוזים – יש 45 עובדים שמשתכרים, אדוני יושב-ראש הוועדה, יותר מראש הממשלה.

בצלאל סמוטריץ': בשנת 2014 47,500 שקל ברוטו לחודש – לא עלות.

בצלאל סמוטריץ': ברוטו.

בצלאל סמוטריץ': אני לא מצליח להבין את זה.

בצלאל סמוטריץ': אני מבין שבמשרד מבקר המדינה אין, למשל, דירוג מח"ר, שידוע אצל מי שעושה תארים במדעי החברה והרוח.

בצלאל סמוטריץ': יכולה להיות מזכירה אצל המבקר שעשתה תואר ראשון – לא חשוב במה - במדעי סין, ועכשיו היא עוברת לדירוג ביקורת מהדירוג המינהלי, ורמת השכר שלה עולה למרות שהיא לא קשורה כלל לביקורת.

בצלאל סמוטריץ': עברתי על החוק.

בצלאל סמוטריץ': עשיתי דוקטורט עליו מאז שנפגשנו על התקנות, על כל החוקים במבקר המדינה – גם חוק היסוד, גם חוק המבקר.

בצלאל סמוטריץ': סעיף 22 לחוק קובע, שעובדי משרד מבקר המדינה דינם כשאר עובדי מדינה, אולם בקבלת הוראות ולגבי פיטורים יהיו נתונים למרותו של המבקר בלבד.

בצלאל סמוטריץ': החוק קובע שעובדי משרד מבקר המדינה דינם כשאר עובדי מדינה לכל דבר ועניין למעט - המחוקק סייג במפורש את שני הדברים האלה – קבלת הוראות – כי המבקר צריך להיות בלתי-תלוי, לכן את ההוראות, וגם לגבי פיטורין.

בצלאל סמוטריץ': רמות שכר וכו'- - -

משה גפני: שאלת.

בצלאל סמוטריץ': לכן אני מסרב לאשר.

בצלאל סמוטריץ': הדרך הנכונה לקבל עובדים זה מכרז.

בצלאל סמוטריץ': לא יודע למה בכל משרדי הממשלה הורידו את זה ממכרז, נתנו פטור ממכרז לקב"טים – אין לי מושג למה.

בצלאל סמוטריץ': אני יודע לומר שמאחר שמבקר המדינה ממילא הוא לא כמו שאר עובדי המדינה, הוא גם לא צריך להיות כמו עובדי המדינה בעניין הזה.

בצלאל סמוטריץ': לכן אתנגד לבקשה.

משה גפני: תודה.

משה גפני: אתם מבקשים להשיב לו על השכר?

<אלי מרזל: רק אציין שהשכר נקבע בהתאם להסכמים קיבוציים שחלים על המשרד, ובהתאם להחלטה של ועדה ציבורית שהוקמה לצורך העניין הזה לפני שנים, אנחנו מחויבים להסכמים קיבוציים.

בצלאל סמוטריץ': למה זה חוקי?

בצלאל סמוטריץ': למה זה אמור לעבוד כך שאותו עובד, אותו רואה חשבון שעובד במשרד השיכון, יקבל 16,000 שקל, ואם הוא עובד במשרד המבקר, הוא יקבל 32,500 שקל?

<אלי מרזל: יש לזה סיבות שונות.

<אלי מרזל: ציינתי אחת מהן.

<אלי מרזל: יש הסכמים קיבוציים שאנחנו מחויבים אליהם כהסכם.

<אלי מרזל: לא נפר אותם בגלל דיון כאן בוועדה.

בצלאל סמוטריץ': אבל הוועדה הזאת מאשרת את התקציב ומפקחת עליו.

<אלי מרזל: שאלת אותי.

<אלי מרזל: נקודה שניה, שנקבעה על-ידי הוועדה הציבורית שהוקמה, מביאה לידי ביטוי את כך שעובדי משרד מבקר המדינה, אי-התלות שלהם והסיכון שהם לוקחים בכך שהם לא יכולים להגיע לעבודה בשום גוף מבוקר, לא יכולים לעבור- - -

בצלאל סמוטריץ': רק שנתיים.

בצלאל סמוטריץ': במשרד האוצר התקופה של הצינון יותר ארוכה.

<אלי מרזל: אלה חלק מהמנגנונים שנלקחו בחשבון כשנקבעו החלטות הוועדה הציבורית הזאת.

<אלי מרזל: אנחנו מיישמים את ההחלטות.

בצלאל סמוטריץ': באיזו שנה זה היה?

בצלאל סמוטריץ': ב-78', הוועדה הציבורית.

בצלאל סמוטריץ': יש מקום לדעתכם – כמה שנים עברו מאז?

בצלאל סמוטריץ': עוד לא נולדתי אז.

בצלאל סמוטריץ': 38 שנה.

בצלאל סמוטריץ': יש מקום אחרי 38 שנה לבדוק את זה ולנסות לחשוב האם נכון להשוות לפחות מכאן והלאה – כשאתם קולטים – בנושא הבא אתם הולכים לקלוט עובדים חודשים.

בצלאל סמוטריץ': אני לא מוכן לקלוט עובדים חדשים אם זה עובד גם פה.

בצלאל סמוטריץ': הסכמים קיבוציים חלים על עובדים קיימים.

משה גפני: בסדר.

משה גפני: רבותיי, אני מבקש שתבדקו את מה שהעלה חבר הכנסת סמוטריץ.

משה גפני: אני לא חושב שזה המקום להעלות את העניין הזה אלא מתי שאישרנו את תקציב מבקר המדינה.

בצלאל סמוטריץ': אבל לא היה דיון על זה.

בצלאל סמוטריץ': זה חוזר לאותו מקום.

בצלאל סמוטריץ': אני מזכיר לך שאני היחיד שסירבתי לאשר את תקציב המבקר כי לא היה דיון.

בצלאל סמוטריץ': בשונה ממשרדי ממשלה אחרים, שמגיע השר- - -

משה גפני: היה דיון.

משה גפני: בסדר, אז היית פונה אליי.

משה גפני: לא חשוב.

משה גפני: אני לא מתווכח.

משה גפני: היה פה מבקר המדינה, היה המנכ"ל.

בצלאל סמוטריץ': אמרתי אז ואני חוזר ואומר עכשיו, שאם היה איזשהו גוף במדינת ישראל שמאשר תקציב כפי שאנחנו אישרנו למבקר המדינה, ומבקר המדינה היה נדרש לכתוב דוח על התהליך הזה, הוא היה כותב דוח חריף מאוד.

משה גפני: טוב.

משה גפני: מדובר עכשיו על קב"ט בסניף של מבקר המדינה בחיפה.

בצלאל סמוטריץ': למה שלא יהיה מכרז?

משה גפני: הם אומרים שכך זה בכל משרדי הממשלה.

בצלאל סמוטריץ': אבל בכל משרדי הממשלה גם רמת השכר היא אחרת.

בצלאל סמוטריץ': למה שלא יהיה מכרז?

בצלאל סמוטריץ': למה לא נכון לצאת למכרז ולמצוא את המועמד הכי מתאים?

משה גפני: אני מכבד את מה שאתה אומר.

משה גפני: אני מושך שבועות ארוכים את שתי הבקשות האלה שנמצאות כאן על השולחן.

משה גפני: יכול להיות שצריך לקיים את הדיון הזה.

משה גפני: תפנה אליי באופן מסודר.

משה גפני: יכול להיות שנקיים דיון.

משה גפני: אעביר את המכתב שלך למבקר.

משה גפני: תהיה התייחסות, ונקיים דיון.

משה גפני: בקשת מבקר המדינה לפטור ממכרז לאיוש משרת קב"ט בלשכת חיפה.

משה גפני: מי בעד אישור הפטור ממכרז – ירים את ידו.

משה גפני: מי נגד?

משה גפני: מי נמנע?

משה גפני: הצבעה בעד אישור הבקשה – רוב נגד – 3 הבקשה לפטור ממכרז לאיוש משרת קב"ט בלשכת חיפה – בקשת מבקר המדינה, בהתאם לסעיפים 41 ו- 21 לחוק שירות המדינה (מינויים), התשי"ט – 1959, אושרה.

משה גפני: הפטור אושר.

בצלאל סמוטריץ': אני מגיש רביזיה.

משה גפני: אל תעשה לי את זה.

משה גפני: למה?

משה גפני: סיכמנו – תעביר לי מכתב.

בצלאל סמוטריץ': אני מושך את הרביזיה.

בצלאל סמוטריץ': קיבלתי.

משה גפני: תעביר לי מכתב.

משה גפני: אדוני המנכ"ל, הוא יעביר לי מכתב.

משה גפני: אני אעביר את המכתב אליכם.

משה גפני: אבקש את ההתייחסות, וזה מה שנעשה.

משה גפני: תקן משרד מבקר המדינה ונציב תלונות הציבור, בהתאם לסעיפים 41 ו- 14 לחוק שירות המדינה (מינויים), התשי"ט – 1959.

משה גפני: מי מציג?

משה גפני: בבקשה.

<אלי מרזל: אנחנו מבקשים מהוועדה בכובעה כוועדת השירות, לאשר 13 תקנים נוספים למשרד מבקר המדינה מהסיבות הבאות.

<אלי מרזל: קיבלנו משימות חדשות מהכנסת בכל הנוגע ליישום חוק נציבות תלונות הציבור על מייצגי המדינה בערכאות.

<אלי מרזל: אני מזכיר שהנושא הזה היה מצוי ביחידה במשרד המשפטים שנקראה נבת"ם, ביקורת על הפרקליטות.

<אלי מרזל: היא פורקה לשתי יחידות – אחת עושה ביקורת פרטנית, ונשארה במשרד המשפטים, ואת הביקורת המערכתית הוחלט בחוק שתעבור למשרד מבקר המדינה.

<אלי מרזל: אנחנו מבקשים לצורך ביצוע המטלה הזאת ששה תקנים.

<אלי מרזל: בנבת"ם הנושא הזה תוקנן בעשרים תקנים רגילים ועוד ארבעה מתמחים - כשזה היה במשרד המשפטים.

<אלי מרזל: אנחנו מבקשים ששה תקנים לצורך העניין הזה.

משה גפני: אבל שם היו שם עשרים תקנים.

בצלאל סמוטריץ': 24 תקנים.

בצלאל סמוטריץ': 7 אומרים לעבור אליכם, או 6.

<אלי מרזל: הם לא עוברים אלינו.

<אלי מרזל: אתם יכולים לבדוק מה עשו עם התקנים שם.

<אלי מרזל: אינני יודע.

<אלי מרזל: אנחנו צריכים תקנון.

משה גפני: לכם יש ביקורת גם על יהודה ושומרון?

בצלאל סמוטריץ': לא.

בצלאל סמוטריץ': גפני, אל תעשה מכל דבר צחוק.

בצלאל סמוטריץ': זה חוק שלנו.

<אלי מרזל: יש לנו ביקורת על החטיבה להתיישבות ויש לנו ביקורת על קק"ל, והנושאים האלה מעוררים אמוציות בקרב אנשים.

בצלאל סמוטריץ': אל תרמוז למקומות האלה, כי אתה עושה לעצמך שירות רע מאוד.

בצלאל סמוטריץ': אצלי זה לא בא מהמקומות האלה, גפני, לחלוטין.

<אייל טולדו: כבוד היושב-ראש, אייל טולדו, אגף תקציבים.

<אייל טולדו: ברצוני לציין שנתב"ם בשנת 2017, בהתאם למה שאמר חבר הכנסת סמוטריץ', קטנה בשבעה תקנים, כי חלק מאחריות הביקורת שלה עבר ממשרד המשפטים למבקר המדינה.

<אייל טולדו: כלומר התקנים עכשיו הם תוספתיים ומגדילים את כמות המשרות במדינה, וצריך לבקש העברה ממשרד המשפטים, כפי שצריך להיות.

<אייל טולדו: למה לתת עוד תקנים?

משה גפני: במשרד המשפטים נשארים התקנים האלה?

<אייל טולדו: משרד מבקר המדינה צריך לבקש ממשרד המשפטים תקנים לטובת המשימה הזאת.

<אייל טולדו: אין שום היגיון בהגדלת כמות התקנים.

<אייל טולדו: הביקורת לא גדלה אלא חולקה באופן שונה.

בצלאל סמוטריץ': דווקא נראה לי שהתקנים האלה מאוד ישמחו לעבור מהמשכורות של משרד המשפטים למשכורות של משרד מבקר המדינה.

בצלאל סמוטריץ': זה שדרוג.

משה גפני: לא הבנתי.

משה גפני: אתם נגד הבקשה של משרד מבקר המדינה?

<אייל טולדו: אנחנו בעד שמשרד מבקר המדינה יבקש את התקנים ממשרד המשפטים ולא יוסיף תקנים לשירות הציבורי, כי סך פעילות הביקורת לא גדל.

מיקי לוי: העבודה הזאת נעשתה במשרד המשפטים?

<אייל טולדו: כן.

עודד פורר: התקנים האלה לא בוטלו במשרד המשפטים?

<אייל טולדו: לא.

<אייל טולדו: צריך לבקש העברה.

עודד פורר: למה בדיוני התקציב זה לא עלה?

עודד פורר: אתם עושים דיון תקציב מול משרד.

עודד פורר: יושבים אתו גם על מצבת כוח אדם.

משה גפני: רגע.

משה גפני: עם כל הכבוד, התהליך הזה אושר, שזה עובר ממשרד המשפטים למשרד מבקר המדינה?

עודד פורר: משרד האוצר התרשל בתפקידו, אדוני.

משה גפני: עכשיו אתה עושה דבר נורא פשוט.

משה גפני: אני לא אוהב את זה.

משה גפני: אתה אומר למבקר המדינה, נא בטובך, תתחיל לנהל משא ומתן עם משרד המשפטים על העברת תקנים.

משה גפני: זה מה שאתה אומר לנו לעשות.

<אייל טולדו: לא.

<אייל טולדו: אני אומר שהוא יבקש את התקנים, ושאין צורך להגדיל.

משה גפני: הבנתי.

משה גפני: אני הולך לאשר את זה.

עודד פורר: כשיושב משרד האוצר ומנהל דיוני תקציב מול משרדים, הוא עובר גם על מצבת כוח האדם.

עודד פורר: וגם שם יודעים לעשות קיצוצים בכוח האדם.

עודד פורר: האם ידעתם – וידעתם שנושא מסוים עובר – למה לא ביקשתם וביטלתם את התקנים האלה במשרד המשפטים בתקציב?

<אייל טולדו: כמות התקנים עדיין לא נקבעה, וזה עדיין במשא ומתן.

עודד פורר: אישרנו את התקציב.

עודד פורר: מה שאישרנו בתקציב הוא פיקציה?

עודד פורר: חד-משמעית, מה שצריך לעשות האוצר - לנהל את המשא ומתן שלו מול משרד המשפטים.

<מתן גוטמן: אדוני, אני מתן גוטמן, משרד מבקר המדינה.

<מתן גוטמן: אני ראש מטה המנכ"ל.

<מתן גוטמן: מה שהוא אומר לא ניתן לעשייה מהטעם הזה שאנחנו לא כפופים לנציבות שירות המדינה.

עודד פורר: לאור עמדת משרד האוצר, במשרד המשפטים היו 24 תקנים לעניין הזה.

עודד פורר: הם ביקשו 6.

עודד פורר: אני מציע לאשר להם לא 6 אלא 24, ושישברו את הראש עם משרד האוצר.

עודד פורר: אתה אומר שמה שהיה צריך להמשיך.

עודד פורר: אז תעשה מה שהיה.

משה גפני: בבקשה.

<אלי מרזל: הבקשות הנוספות הן שלושה תקנים עבור ביקורת מימון מפלגות.

<אלי מרזל: הפעילות בתחום הזה גדלה מאוד בשנים האחרונות, גם בנושא של הביקורת של הפריימריז, גם פרה-רולינג, גם התייחסות לכל המערך החדש הזה של שימוש ברשתות חברתיות וכו'.

<אלי מרזל: אנו זקוקים לעובדים האלה כדי למלא את המשימה שיש לנו, וארבעה תקנים בנושא אגף מערכות מידע.

<אלי מרזל: נעשה שדרוג מאוד משמעותי של פעילות המשרד בתחום הזה.

<אלי מרזל: אנחנו זקוקים לתקנים האלה כדי לשמר ולפתח את מה שכבר בנינו.

משה גפני: אתם מבקשים בסך הכול 13 תקנים נוספים.

משה גפני: בבקשה.

בצלאל סמוטריץ': אפשר שאלה, אדוני?

בצלאל סמוטריץ': סעיף א' נראה לי הוגן מספיק.

בצלאל סמוטריץ': לגבי הסעיף השני, אני מבקש לדעת, כמה עובדים יש היום באגף ביקורת מימון המפלגות?

<אלי מרזל: 9.

בצלאל סמוטריץ': כמה היו ב-2008?

<אלי מרזל: 9.

בצלאל סמוטריץ': כלומר לא גדלו.

בצלאל סמוטריץ': בסדר.

משה גפני: בבקשה, בקיצור.

איתן ברושי: אדוני היושב-ראש, חבריי חברי הכנסת, מבקר המדינה הוא לא הבעיה - הוא הפתרון.

איתן ברושי: בטח על רקע האירועים האחרונים אני לא רוצה להחליש אותו.

איתן ברושי: לא רק זה - מבקר המדינה, כפי שדווח לך, גפני, החזיר כספים לאוצר.

משה גפני: היה פה בוועדה.

איתן ברושי: לכן אני מזכיר את זה, מה שבעיניי נראה דבר לא טוב – להחזיר כסף לאוצר.

איתן ברושי: בסוף האוצר ייקח את זה לעמונה.

איתן ברושי: מה שאני אומר, כרגע – לכן אני מציע לומר, שכפי שהוצג פה, התקציב הוא מנוהל נכון.

איתן ברושי: המשימות צריכות לגדול.

איתן ברושי: אני גם דרשתי, ואני חבר ועדת ביקורת המדינה.

איתן ברושי: לפי דעתי, חלק מהבעיה של ביקורת המדינה - שאין לה חשיבות, כי אף אחד לא בודק שקורה עם זה משהו.

איתן ברושי: ראינו בלקחים גם של השריפות, גם של צוק איתן שצריך לחזק את האכיפה של מבקר המדינה.

איתן ברושי: אחרת נשלם ביוקר יותר מהתקנים האלה.

איתן ברושי: לכן אני מבקש לאשר את זה.

משה גפני: תודה.

משה גפני: בבקשה, מיקי לוי.

מיקי לוי: אני מבקש רק דבר אחד שיירשם בפרוטוקול, אדוני – שבעוד שלושה-ארבעה חודשים – כמה שתקבע – האוצר ומשרד המשפטים יגידו לנו מה נעשה באותם תקנים.

מיקי לוי: הם עלולים להמשיך לשהות שם, ועולם כמנהגו נוהג.

משה גפני: צודק.

משה גפני: אני מבקש לסכם את הדיון.

משה גפני: מר טולדו- - -

<אייל טולדו: רק לציין - לא מדובר ב-24 תקנים.

משה גפני: מר טולדו, לא נתתי לך רשות דיבור.

משה גפני: זה הגיע לשיאים בלתי-נודעים.

משה גפני: מגיע מבקר המדינה, שהוא גוף לא תלוי.

משה גפני: אנחנו ועדת השירות שלו.

משה גפני: אנחנו צריכים לבחון את הבקשות שלו לגופן, ואנחנו צריכים ולאשר את התקציב שלו.

משה גפני: עכשיו העלה חבר הכנסת סמוטריץ נושא.

משה גפני: אם אכן הוא יפנה אליי, אפנה למבקר המדינה, אבקש התייחסות, ואם יהיה צורך, נקיים דיון.

משה גפני: לא קשור לכל העניין הזה.

משה גפני: מה שאגף התקציבים עשה פה – הוא עשה מעשה שלא ייעשה.

משה גפני: נראה כאילו אתם אדוני הארץ.

משה גפני: המציאות הזאת שבה אתה אומר למבקר המדינה - אל תאשרו לו את התקנים, שהוא ילך למשרד המשפטים לקחת, ויש במשרד המשפטים ביקורת שהוא צריך להעביר – הרי הוא גוף עצמאי, הוא גוף בלתי-תלוי, הוא צריך להעביר ביקורת על משרד המשפטים, שאני לא יודע מה, ואסור לנו גם לדעת מה.

משה גפני: עכשיו הוא יעמוד כעני בפתח לבקש את התקנים וגם יקבל את זה.

משה גפני: ואתה חושב שנולדנו אתמול?

משה גפני: מה זה?

משה גפני: אתם מבקשים מאתנו שלא נאשר לו את התקנים שהעברנו לו על-פי חוק כי הוא צריך עכשיו להתחיל לנהל משא ומתן עם משרד המשפטים, ואתם תהיו באמצע?

משה גפני: אני מבקש מחברי הוועדה לאשר את הבקשה של מבקר המדינה על אותם תקנים שהציג המנכ"ל.

משה גפני: מי בעד אישור התקנים – ירים את ידו.

משה גפני: מי נגד?

משה גפני: מי נמנע?

משה גפני: הצבעה בעד האישור – רוב נגד – אין נמנע – 1 הבקשה לאישור תקן משרד מבקר המדינה ונציב תלונות הציבור, בהתאם לסעיפים 41 ו- 14 לחוק שירות המדינה (מינויים), התשי"ט – 1959, נתקבלה.

משה גפני: התקנים אושרו.

משה גפני: תודה רבה, הישיבה נעולה.